Peman Espesyal Apre Retrèt

(lòt bò a)

Peman Espesyal Apre Retrèt 2008

Bonis, Peman Vakans, Komisyon, Konpansasyon pou Maladi, Komisyon sou Asirans, 

Konsèvasyon Danre ak Lòt Peman Espesy

Kisa “peman espesyal yo” ye?

Apre ou fin pran retrèt ou, ou ka byen resevwa 

peman pou kèk travay ou te fè anvan ou te kòmanse 

resevwa benefis retrèt Sekirite Sosyal ou. Anjeneral, 

peman sa yo p ap afekte benefis Sekirite Sosyal ou, 

toutotan ke ou resevwa yo pou travay ou te fè anvan ou 

te pran retrèt ou. Bilten enfòmasyon sa a dekri kèk nan 

peman espesyal ki pi komen yo, li ede ou rekonèt si ou 

te resevwa nenpòt ladan yo, epitou li montre ou ki etap 

ou dwe pran si ou te resevwa yo.

Kisa ki kalifye kòm yon peman espesyal?

Si ou te travay pou yon salè, revni ou resevwa apre 

retrèt ou konsidere kòm peman espesyal si ou touche 

li pou yon dènye bagay ou te fè okonplè anvan ou te 

sispann travay. Men kèk egzanp peman espesyal pou 

anplwaye: bonis, vakans akimile, konpansasyon pou 

maladi, dedomajman pou revokasyon, salè ariere, 

prim disponiblite, komisyon sou lavant, likidasyon 

pansyon oswa konpansasyon difere ki rapòte sou yon 

fòmilè W-2 pandan yon ane, men ke ou te touche nan 

ane anvan an. Lajan sa yo ka prezante sou fòmilè W-2 

ou, nan espas ki rele “Nonqualified Plan” (Plan ki pa 

Kalifye).

Si ou te yon travayè endepandan, nenpòt revni nèt 

ou resevwa apre premye ane retrèt ou ap konsidere 

kòm yon peman espesyal si sèvis ki lakòz ou touche 

peman an te fèt anvan ou te kalifye pou ou resevwa 

benefis Sekirite Sosyal. “Sèvis” yo se nenpòt travay 

regilye oswa nenpòt lòt aktivite enpòtan ou fè pou 

biznis ou.

Men kèk peman espesyal pou travayè endepandan: 

peman pwogram abitasyon agrikòl, revni pou 

konsèvasyon danre, oswa revni yon pwopriyetè biznis 

reyalize san li pa fè gwo travay nan biznis la.

Kòman limit salè ou afekte benefis ou?

Jeneralman, gen yon limit salè ki aplike sou moun 

ki resevwa benefis Sekirite Sosyal, ki kontinye ap 

travay, epi ki poko gen laj pou yo pran retrèt konplè 

yo. Pandan plizyè ane, laj pou yon moun te pran retrèt 

konplè se te 65 an. Sepandan, akòmanse apati moun 

ki fèt nan lane 1938 oswa aprè sa, laj sa a te ogmante 

gradyèlman jiskaske l te rive nan 67 an pou moun 

ki te fèt aprè 1959. Pa egzanp, laj pou retrèt konplè 

pou moun ki te fèt nan lane 1943 jiska 1954 se 66 an. 

Benefis Sekirite Sosyal moun sa yo ap bese si salè yo 

depase yon sèten limit. 

• Pou 2008 la, si ou poko gen laj pou ou pran retrèt 

• 

• 

konplè ou, ap gen $1 ki ap dedui sou benefis ou pou 

chak $2 ou touche ki depase $13.560.

Nan ane ou gen laj pou pran retrèt konplè ou, ap 

gen $1 ki ap dedui pou chak $3 ou touche depase 

$36.120 pou 2008 la.

Apati mwa ou gen laj pou pran retrèt konplè ou, ou 

ka resevwa tout benefis ou yo kèlkeswa kantite lajan 

ou ap touche.

Si ou panse ou te resevwa 

yon peman espesyal

Si ou ap resevwa Sekirite Sosyal, epi salè total pa 

ane ou depase limit la, epi gen yon peman espesyal ki 

rantre nan salè ou, ou ta dwe kontakte Sekirite Sosyal. 

Fè nou konnen si ou panse ou te resevwa yon peman 

espesyal. Si nou dakò, nou p ap konte valè peman 

espesyal la nan salè total ou pou ane a.
Egzanp yon peman espesyal

Egzanp sa a montre fason règleman Sekirite Sosyal 

yo trete yon peman espesyal.

Msye Jean-Baptiste te pran retrèt li nan mwa 

Novanm 2007, lè li te gen laj 62 lane, epi li te kòmanse 

resevwa benefis Sekirite Sosyal li. Nan mwa Janvye 

2008, Msye Jean-Baptiste te resevwa yon chèk travay li 

pou $17,000 pou tan vakans li te genyen ki te akimile. 

Poutèt peman sa a se pou vakans li te akimile anvan 

li te pran retrèt li, Sekirite Sosyal ap konsidere li kòm 

yon peman espesyal, epi li p ap konte li nan limit salè 

pou ane 2008 la.

Moun ki ap vann asirans ak kiltivatè

Gen de (2) gwoup pwofesyonèl espesifik ki resevwa 

salè ki konsidere kòm peman espesyal souvan: 

se moun ki ap vann asirans ki resevwa komisyon 

renouvèlman oswa komisyon repetisyon sou kontra 

asirans yo, avèk kiltivatè ki resevwa revni pou 

konsèvasyon danre.

Moun ki Vann Asirans

Anpil moun ki ap vann asirans kontinye ap 

resevwa komisyon sou kontra asirans yo te vann 

anvan retrèt yo apre ane yo vin pran retrèt yo. Revni 

sa a p ap afekte benefis Sekirite Sosyal yo, toutotan 

revni an te reprezante rezilta travay yo te fè anvan 

yo te pran retrèt yo.

Kiltivatè

Anpil kiltivatè rekòlte pandan yon lane epi yo 

antrepoze rekòlt la menm lè a, men yo vann rekòlt la 

pandan yon lane diferan. Lè yon rekòlt finn fèt nèt epi 

finn antrepoze oswa anvan oswa pandan menm mwa 

yon kiltivatè elijib pou li jwenn benefis Sekirite Sosyal 

li, menm si lavant rekòlt la ranvwaye pou lane ki vinn 

apre a, kòb lavant la pap afekte benefis Sekirite Sosyal 

kiltivatè a pou ane sa a.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan

www.socialsecurity.gov oswa rele gratis nan

nimewo telefòn 1-800-772-1213 (pou moun ki pa 

tande oswa ki tande di, rele nan nimewo TTY nou 

a, 1-800-325-0778). Nou trete tout apèl yo avèk 

konfidansyalite. Nou ka reponn kesyon espesifik yo, 

nan lè 7 dimaten jiska 7 diswa, lendi pou vandredi. 

Nou kapab jwenn yon entèprèt pou w gratis ki pral 

pran telefòn la oswa ki kapab vini nan biwo lokal 

nou.Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa a genyen 

yon dezyèm reprezantan Sekirite Sosyal pou kontwole 

kèk apèl telefonik.

Social Security Administration

SSA Publication No. 05-10063-HC

Special Payments After Retirement (Haitian-Creole)

January 2008